Marie Liebenberg Juwele
Verskeidenheid van Produkte
Ontwerp en maak van juwele met "tiger tail" en naald en gare.
Verspreiding van Mon Cheri parfuum.
Maak van heerlike vye konfyt.
Hulp met enige tikwerk in Afrikaans en Engels.
Algemene korrespondensie, voorleggings in Powerpoint, handleidings, CV's en tenders.
Ontwerp van briefhoofde en besigheidskaartjies.
Tik van tabelle in Excel.
Ontwerp van Verjaardag-, Spesiale Geleenthede-, Valentynskaartjies.
Alles teen billike tariewe
084 508 2255 of 012 331 2484
Kategorie: Help-Mekaar-Aksie / Produkte
Omgeegroepe tydens die r12 40 dae reeks
Die grootste behoefte, buiten gebed, wat ons graag aan aandag wil begin gee, is die beskikbaarheid van gashere. Persone wat bereid sal wees om hulle huise oop te stel vir gemeentelede wat nog nie aan Omgeegroepe behoort nie en wat graag wil deelneem aan die r12 opgewondenheid.
Indien die idee om 'n groep te lei intimiderend klink, wees asseblief rustig daaroor. Vrywilligers het glad nie nodig om:
'n Ongewone Bybel kennis te hê nie;
Voorheen 'n Omgeegroepleier te gewees het nie;
Geweldig voor te berei nie;
Dit alleen te doen nie – daar is hulp beskikbaar;
Dit 'n langtermyn "commitment" te maak nie. Die reeks strek oor 'n tydperk van ses weke wat afskop op 22 Julie 2012.
Ons vertrou dat die Here dit op julle harte sal lê om beskikbaar te wil wees gedurende hierdie r12 reis hetsy deur:
Jou huis oop te stel en as leier van die groepie op te tree waarby persone ingedeel kan word;
Jou huis beskikbaar te stel vir ’n ander persoon om die leiding te neem;
Vriende te nooi om by jou in te skakel en die leiding te neem of beurte te maak om leiding te neem, ens.
Die verskillende sessies wat gedurende die r12 reeks in die groepe behandel sal word deur middel van 'n DVD en studiegids is as volg:
Ons weet julle kan en byvoorbaat dankie!!
Kategorie: 40 Dae / 'n r12 Lewe
Die werking van die Heilige Gees
Uitstorting van die Heilige Gees op Pinkster
Op Pinkstersondag 2000 jaar gelede is die Heilige Gees op die kerk uitgestort. Baie keer deur die eeue het die kerk egter stagneer en die werking van die Heilige Gees weerstaan. Dan het God, in Sy genade, weer Sy Gees opnuut op die kerk kom uitstort. Van hierdie herdoping sien ons byvoorbeeld in Handelinge 4: 29 - 31, 10: 44 - 47 en 11: 15.
Martyn Lloyd-Jones het gesê dat wanneer mens die boek Galásiërs en 1 Korinthiërs 12 - 14 met aandag lees, dit duidelik is dat daardie kerke 'n buitegewone werking van die Heilige Gees in hulle midde beleef het. Oor die eeue heen het dit ook herhaalde kere in plaaslike kerke, streke en nasies, en ook wêreldwyd gebeur.
Laat ons dan bid vir die buitengewone werking van die Heilige Gees binne-in die wêreldwye kerk. Sonder ‘n nuwe en kragtige werking van die Gees sal die kerk kragteloos bly en nie daartoe in staat wees om sy werk te doen nie.
Tyd: Sondag, 27 Mei 2012, 12:00 - 14:00
Plek: NG Gemeente Rietfontein-Suid Kerksaal
Die volgende word voorsien: pap en sous, slaaie en broodjies. Nagereg sal verkoop word. Braaivleisvure sal gereed wees.
Wat moet elkeen saambring: Eie vleis, drinkgoed en eetgerei.
Alle NUWE INTREKKERS van die afgelope 6 maande of persone wat nog nie 'n gemeente-ete bygewoon het nie, is BAIE WELKOM.
Indien jy vreemd voel, kom sê vir Liezel Nieuwenhuis hallo en sy sal jou help.
KOM KUIER GERUS SAAM!!
Kategorie: Wie Is Ons / Gemeente Aktiwiteite
Die uur wat die wêreld verander - lofprysing
40 Dae - maak gereed
Die uur wat die wêreld verander - luister